РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/105-21

20. април 2021. године

Б е о г р а д

З А П И С Н И К

ДЕСЕТЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 25. МАРТА 2021. ГОДИНЕ

 Седница је почела у 15,30 часова.

 Седницом је председавала Сандра Божић, председник Одбора.

 Седници су присуствовали: Александар Чотрић, Вук Мирчетић, мр Јадранка Јовановић, Милош Терзић, Милица Обрадовић, проф. др Марко Атлагић, Снежана Пауновић, Јелица Сретеновић, Наташа Михаиловић Вацић и Розалија Екрес, чланови Одбора.

 Седници су присуствовали: Ивана Поповић (Сандра Божић), Александар Јовановић (Мира Петровић), Љубомир Марић (Јован Колунџија), Зоран Томић (мр Јадранка Јовановић), Небојша Бакарец (Иван Тасовац), Јелена Михаиловић (Снежана Пауновић) и Самира Ћосовић (Наташа Михаиловић Вацић), заменици чланова Одбора.

 Седници нису присуствовали: Милена Поповић, Лав Григорије Пајкић и Жељко Томић, нити њихови заменици.

 Поред чланова Одбора, седници су присуствовали: Данијела Ванушић, в.д. помоћник министра културе и информисања и Тијана Палковљевић Бугарски, управник Галерије Матице српске у Новом Саду.

Председавајућа је обавестила чланове Одбора да је седницу Одбора сазвала у року краћем од три дана, због потребе да Одбор благовремено размотри акте који ће се наћи на Дневном реду седнице Народне скупштине.

На предлог председавајућег, чланови Одбора су, већином гласова (13 гласова за, један није гласао), усвојили следећи

Д н е в н и р е д

1. Разматрање Предлога одлуке о проглашењу старе и ретке библиотечке грађе за културно добро од изузетног значаја, који је поднела Влада;
2. Разматрање Предлога закона о музејској делатности, који је поднела Влада, у начелу.

 Председавајућа је, пре преласка на рад по тачкама утврђеног Дневног реда, обавестила чланове Одбора да седници присуствују представници Министарства културе и информисања:

- Данијела Ванушић, в.д. помоћник министра културе и информисања и

- Тијана Палковљевић Бугарски, управник Галерије Матице српске у Новом Саду.

ПРВА ТАЧКА ДНЕВНОГ РЕДА: Разматрање Предлога одлуке о проглашењу старе и ретке библиотечке грађе за културно добро од изузетног значаја, који је поднела Влада

 У уводним напоменама, Сандра Божић је обавестила чланове Одбора, да је Влада Републике Србије 12. марта 2021. године, поднела Народној скупштини Предлог одлуке о проглашењу старе и ретке библиотечке грађе за културно добро од изузетног значаја.

 Данијела Ванушић, в.д. помоћника министра културе и информисања навела је да су стручна лица запослена у Народној библиотеци и Библиотеци Матице српске, уложили велики труд како би утврдили основ по којима би 720 ретких и старих књига било проглашено за културно добро од изузетног значаја. Указала је и на чињеницу да би доношење ове одлуке обезбедило наведеним културним добрима потпуну правну и техничку заштиту.

 Није било дискусије.

Одбор је, једногласно (14 за) предложио Народној скупштини да прихвти Предлог одлуке о проглашењу старе и ретке библиотечке грађе за културно добро од изузетног значаја.

Одбор је, већином гласова (13 за, један није гласао), за известиоца Одбора на седници Народне скупштине за Предлог одлуке о проглашењу старе и ретке библиотечке грађе за културно добро од изузетног значаја одредио Сандру Божић.

ДРУГА ТАЧКА ДНЕВНОГ РЕДА: Разматрање Предлога закона о музејској делатности, који је поднела Влада, у начелу

Председник Одбора је обавестила чланове Одбора да је Влада Републике Србије 12. марта 2021. године, поднела Народној скупштини Предлог закона о музејској делатности.

Тијана Палковљевић Бугарски, управник Галерије Матице српске у Новом Саду и председник Радне групце за израду Нацрта закона, указала је на чињеницу да ће се доношењем Закона о музејској делатности уредити систем заштите музејске грађе, организација, надлежност и делатност музеја у Републици Србији, као и друга питања од значаја за обављање музејске делатности.

Није било дискусије.

Одбор је, једногласно (14 за), одлучио да предложи Народној скупштини да прихвати Предлог закона музејској делатности, који је поднела Влада, у начелу.

Одбор је, већином гласова (13 за, један није гласао), за известиоца Одбора на седници Народне скупштине за Предлог закона музејској делатности одредио Сандру Божић.

Седница је завршена у 15,41 часова.

СЕКРЕТАР ПРЕДСЕДНИК

 Дана Гак Сандра Божић